CELEX: 32003D0627
Language: mt
Date: 2003-08-20 00:00:00
Title: Id-Deċiżjoni tal-Kummissjoni tal-20 ta' Awwissu 2003 li tawtorizza Stati Membri biex skond id-Direttiva 96/49/KE jadottaw ċerti derogi fir-rigward tat-trasport ta' merkanzija perikoluża bil-ferrovija (innotifikata fid-dokument bin-numru C(2003) 3026)Test b'relevanza għaż-ŻEE.

Avviż Legali Importanti

|

32003D0627

Official Journal L 217 , 29/08/2003 P. 0067 - 0072

		Id-Deċiżjoni tal-Kummissjonital-20 ta' Awwissu 2003li tawtorizza Stati Membri biex skond id-Direttiva 96/49/KE jadottaw ċerti derogi fir-rigward tat-trasport ta' merkanzija perikoluża bil-ferrovija(innotifikata fid-dokument bin-numru C(2003) 3026)(Test b'rilevanza għaż-ŻEE)(2003/627/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li stabbilixxa l-Komunità Ewropea,Wara li ikkunsidrat id-Direttiva tal-Kunsill 96/49/KE tat-23 ta' Lulju 1996 dwar l-approssimazzjoni tal-liġijiet ta' l-Istati Membri fir-rigward tat-trasport ta' merkanzija perikoluża bil-ferrovija [1] kif emendata bid-Direttiva 2000/62/KE tal-Parlament Ewropew u tal-Kunsill [2], u b'mod partikulari l-Artikolu 6(9) u (11) tagħha,Wara li kkunsidrat in-notifika li rċeviet mill-Istati Membri kkonċernati,Billi:(1) Konformi mad-Direttiva 96/49/KE, l-Istati Membri jistgħu jadottaw provvedimenti li huma anqas stretti minn dawk li hemm maħsuba fl-Annessi tad-Direttiva fir-rigward tat-trasport, ġewwa t-territorju tagħhom, ta' kwantitajiet żgħar ta' ċerti merkanzija perikoluża, bl-eċċezzjoni ta' sustanzi li għandhom livell medju jew għoli ta' radjoattività. Numru ta' Stati Membri nnotifikaw lill-Kummissjoni x-xewqa tagħhom li jadottaw dawn il-provvedimenti. Dawk il-provvedimenti ġew eżaminati mill-Kummissjoni li kkonkludiet li l-kondizzjonijiet relevanti ġew sodisfatti. Huwa xieraq għalhekk li l-adozzjoni ta' dawk il-provvedimenti tiġi awtorizzata.(2) Konformi mad-Direttiva 96/49/KE, Stati Membri jistgħu jawtorizzaw it-trasport regolari, fuq rotot partikolari ndikati ġewwa t-territorju tagħhom, ta' merkanzija perikoluża li jiffurmaw parti minn proċess industrijali definit, li jew huma pprojbiti bil-provvedimenti ta' l-Anness ta' dik id-Direttiva jew li huma maħduma taħt kondizzjonijiet differenti minn dawk stipulati f'dak l-Anness, fejn dawn l-attivitajiet huma ikkontrollati b'mod strett taħt kondizzjonijiet ċari u speċifiċi. Numru ta' Stati Membri innotifikaw lill-Kummissjoni x-xewqa tagħhom li jadottaw provvedimenti li jawtorizzaw dan it-trasport regolari. Il-Kummissjoni ikkonkludiet li l-kondizzjonijiet meħtieġa għal din l-awtorizzazzjoni ġew sodisfatti. Huwa xieraq għalhekk li l-Istati Membri ikkonċernati jiġu awtorizzati biex jadottaw dawn il-provvedimenti.(3) Il-miżuri li hemm maħsuba f'din id-Deċiżjoni huma skond l-opinjoni tal-Kumitat dwar it-trasport ta' merkanzija perikoluża, mwaqqaf bis-saħħa ta' l-Artikolu 9 tad-Direttiva 94/55/KE,ADOTTAT DIN ID-DEĊIŻJONI:Artikolu 1L-Istati Membri li jidhru f'L-Anness I huma awtorizzati li jadottaw, fir-rigward tat-trasport bil-ferrovija ġewwa t-territorju tagħhom biss ta' kwantitajiet żgħar ta' ċerti merkanzija perikoluża, il-provvedimenti stipulati f'dak l-Anness.Dawk il-provvedimenti għandhom jiġu applikati mingħajr diskriminazzjoni.Artikolu 2Stati Membri li huma mniżżla f'L-Anness 11 huma awtorizzati li jadottaw, fir-rigward tat-trasport regolari ta' merkanzija perikoluża fuq rotot partikulari indikati ġewwa t-territorju taghhom, li jiffurmaw parti minn proċess industrijali definit, u li huma ta' natura lokali u ikkontrollati b'mod strett taħt kondizzjonijiet li huma speċifikati b'mod ċar, il-provvedimenti preskritti f'dak l-Anness.Dawk il-provvedimenti għandhom jiġu applikati mingħajr diskriminazzjoni.Artikolu 3Din id-Deċiżjoni hija indirizzata lill-Istati Membri.Magħmula fi Brussel, fl-20 ta' Awwissu 2003.Għall-KummissjoniLoyola De PalacioVici President[1] ĠU L 235, tas-17.9.1996, p. 25.[2] ĠU L 279, ta' l-1.11.2000, p. 44.--------------------------------------------------ANNESS IDEROGI GĦALL-ISTATI MEMBRI FUQ KWANTITAJIET ŻGĦAR TA' ĊERTA MERKANZIJA PERIKOLUŻAFRANZARA-SQ 6.1Suġġett: Ġarr ta' bagalji reġistrati fuq ferroviji tal-passiġġieriReferenza għall-Anness tad-Direttiva: taqsima 7.7Kontenut ta' l-Anness għad-Direttiva: materjali u merkanzija RID li huma esklużi mit-trasport bħala bagaljiReferenza għal-leġislazzjoni nazzjonali:(), Artikolu 18Kontentut tal-leġislazzjoni nazzjonali: materjali u merkanzija RID li jistgħu jinġarru bħala pakketti express jistgħu jinġarru bħala bagalji fuq ferroviji tal-passiġġieri.RA-SQ 6.2Suġġett: Pakketti ta' materjali perikoluża li jinġarru minn passiġġieri fuq il-ferrovijReferenza għall-Anness tad-Direttiva: taqsima 7.7Kontenut ta' l-Anness tad-Direttiva: materjali u merkanzija RID li huma esklużi mit-trasport bħala bagalji li jinġarru bl-idejnReferenza għal-leġislazzjoni nazzjonali:(), Artikolu 19Kontentut tal-leġislazzjoni nazzjonali: it-trasport bħala bagalji li jinġarru bl-idejn ta' pakketti ta' materjali perikolużi intiż għall-użu personali jew professjonali ta' passiġġieri huwa awtorizzat taħt ċerti kondizzjonijiet: japplikaw biss il-provvedimenti li jirrigwardaw l-ippakkjar, l-immarkar u t-twaħħil ta' tikketti fuq pakketti li hemm stipulati f'4.1, 5.2 u 3.4.Kummenti: kontenituri li jkun fihom il-gas u li jistgħu jinġarru huma permissibbli għal pazjenti li jsofru minn problemi respiratorji f'ammont li jservi għal vjaġġ wieħed.RA-SQ 6.3Suġġett: Ġarr għall-ħtiġijiet ta' sid il-ferrovija.Referenza għall-Anness tad-Direttiva: taqsima 5.4.1Kontenut ta' l-Anness tad-Direttiva: tagħrif dwar il-materjali perikolużi jrid ikun imniżżel fuq in-nota tal-konsenja.Referenza għall-leġislazzjoni nazzjonali:(), Artikolu 20,2Kontenut tal-leġislazzjoni nazzjonali: ġarr għall-ħtiġijiet ta' sid il-ferrovija ta' kwantitajiet li ma jeċċedux il-limit preskritti f'1.1.3.6 m'ghandux għalfejn ikollu d-dikjarazzjoni dwar it-tagħbija.RA-SQ 6.4Suġġett: eżenzjoni mit-twaħħil ta' tikketti fuq ċerti vaguni tal-posta.Referenza għall-Anness tad-Direttiva: taqsima 5.3.1Kontenut ta' l-Anness tad-Direttiva: l-obbligazzjoni tat-twaħħil ta' tikketti mal-ħitan ta' vaguni.Referenza għall-leġislazzjoni nazzjonali:(), Artikolu 21,1Kontenut tal-leġislazzjoni nazzjonali: dawk il-vaguni tal-posta biss li jġorru aktar minn 3 tunnellati metriċi ta' materjal ta' l-istess klassi (li mhux dak ta' 1, 6.2 or 7) iridu jitwaħħlulhom it-tikketti.RA-SQ 6.5Suġġett: eżenzjoni mit-twaħħil ta' tikketti fuq vaguni li jġorru kontejners żgħar.Referenza għall-Anness tad-Direttivai: taqsima 5.3.1Kontenut ta' l-Anness tad-Direttiva: l-obbligazzjoni tat-twaħħil ta' tikketti mal-ħitan tal-vaguni.Referenza għall-leġislazzjoni nazzjonali: arrêté du 5 juin 2001 relatif au transport de marchandises dangereuses par chemin de fer (), l-Artikolu 21,2Kontenut tal-leġislazzjoni nazzjonali: Jekk it-tikketti li huma mwaħħla mal-kontejners iż-żgħar jidhru sewwa, il-vagun m'għandhomx għalfejn jitwaħħlulhom tikketti.RA-SQ 6.6Suġġett: eżenzjoni mit-twaħħil ta' tikketti fuq vaguni li jġorru vetturi tat-triq mgħobbija bil-pakketti.Referenza għall-Anness tad-Direttiva: taqsima 5.3.1Kontenut ta' l-Anness tad-Direttiva: obbligazzjoni tat-twaħħil ta'tikketti mal-ħitan tal-vaguni.Referenza għall-leġislazzjoni nazzjonali:(), l-Artikolu 21,3Kontenut tal-leġislazzjoni nazzjonali: jekk il-vetturi tat-triq ikollhom tikketti li jikkorrispondu għall-pakketti li hemm ġewwa fihom, il-vaguni m'għandhomx għalfejn ikollhom tikketti.L-ISVEZJARA-SQ 14.1Suġġett: vagun tal-ferrovija li jkun qed iġorr merkanzija perikoluża, bħala merkanzija express, m'għandhomx għalfejn ikunu mmarkati bit-tikketti.Referenza għall-Anness tad-Direttiva: taqsima 5.3.1Kontenut ta' l-Anness tad-Direttiva: vaguni tal-ferrovija li jkunu qed iġorru merkanzija perikoluża għandhom ikunu mmarkat bit-tikketti.Referenza għall-leġislazzjoni nazzjonali: Särskilda bestämmelser om vissa inrikes transporter av farligt gods på väg och I terrängKontenut tal-leġislazzjoni nazzjonali: vagun tal-ferrovija li jkun qed iġorr merkanzija perikoluża, bħala express, m'hemmx għalfejn ikun immarkat bit-tikketti.Kummenti: Jeżistu limiti fil-kwantitajiet fl-RID biex merkanzija jistgħu jissejħu merkanzija express. Għalhekk hija kwistjoni l tikkonċerna kwantitajiet żgħar.IR-RENJU UNITRA-SQ 15.1Suġġett: ġarr ta' ċerti merkanzija li għandhom livell baxx ta' periklu minn radjoattività bħal arloġġi tal-ħajt, arloġġi ta' l-idejn, apparati li jindikaw li hemm id-duħħan, kwadranti tal-kumpassReferenza għall-Anness tad-Direttiva: ħafna mill-kondizzjonijiet meħtieġa mill-RIDKontenut ta' l-Anness tad-Direttiva: kondizzjonijiet li jikkonċernaw it-trasport ta' materjal tas-seba' klassi.Referenza għall-leġislazzjoni nazzjonali: Ippakkjar, twaħħil ta' tikketti u ġarr ta' materjal radjuattiv skond Regolament tal-ferrovija 1996, regolament 2(6) (kif emendat bi skeda 5 tar-Regolamenti dwar it-trasport ta' merkanzija perikoluża (emenda) 1999)Kontenut tal-leġislazzjoni nazzjonali: eżenzjoni totali mill-provvedimenti tar-regolamenti nazzjonali dwar ċerti prodott kummerċjali li fihom kwantitajiet limitati ta' materjal radjuattiv.Kummenti: din id-deroga hija miżura għal żmien limitat, u li ma jkunx hemm aktar ħtieġa għaliha meta emendi simil għar-regolamenti IAEA jiġu inkorporati fl-RID.RA-SQ 15.2Suġġett: tħarrik ta' tankijiet immobbli nominalment vojta li m'humiex intiżi bħala tagħmir għat-trasport (N2)Referenza għall-Anness tad-Direttiva: partijiet 5 u 7 (96/49/EC)Kontenut ta' l-Anness tad-Direttiva: kondizzjonijiet meħtieġa għall-proċeduri ta' konsenja, ġarr, tħaddim u mezzi tat- trasportReferenza għall-leġislazzjoni nazzjonali: tiġi speċifikata f'Regolamenti li jidhru ma jdumux.Kontenut tal-leġislazzjoni nazzjonali: ara fuqKummenti: tħarrik ta' dawn it-tankijiet immobbli m'huwiex ġarr ta' merkanzija perikoluża fis-sens normali, u l- provvedimenti RID prattikament ma jistgħux jiġu applikati. Peress li t-tankijiet huma "nominalment vojta", l-ammont ta' merkanzija perikoluża li jkun fihom huwa ikkunsidrat żgħir ħafna.RA-SQ 15.3Suġġett: Illaxkar ta' restrizzjonijiet dwar it-trasport ta' tagħbija mħallta ta' splussivi, u ta' splussivi ma' merkanzija perikolużi oħra, ġewwa vaguni, vetturi u kontejners (N4/5/6)Referenza għall-Anness tad-Direttiva: taqsimiet 7.5.2.1 u 7.5.2.2Kontenut ta' l-Anness tad-Direttiva: restrizzjonijiet dwar ċerti tipi ta' tagħbija mħalltaReferenza għall-leġislazzjoni nazzjonali: Ġarr ta' merkanzija perikoluża skond ir-Regolamenti tat-toroq 1996, regolament num.18; ġarr ta' merkanzija perikoluża skond ir-Regolament tal-ferroviji, regolamenti num.17 u 24; ġarr ta' splussivi skond ir-regolamenti tat-toroq, regolament num. 14Kontenut tal-leġislazzjoni nazzjonali il-leġislazzjoni nazzjonali hija anqas restrittiva fejn jirrigwarda t-tagħbija mħallta ta' splussivi, bil-kondizzjoni li dan it-trasport jista' jitwettaq mingħajr riskju.Kummenti: Ir-Renju Unit jixtieq jippermetti li jkun hemm ċerti varjazzjonijiet dwar ir-regoli tat-taħlit ta' l-isplussivi ma' splussivi oħrajn u ta' splussivi ma' merkanzija perikoluża oħrajn. Kull varjazzjoni jkollha limitazzjoni fuq il-kwantità ta' waħda jew aktar partijiet kostitwenti tat-tagħbija u tkun permessa biss jekk ikunu ittieħdu "il-miżuri raġonevoli prattikabbli kollha biex ma jħallux li l-isplussivi jiġu f'kuntatt ma', jew inkella jkunu ta' periklu jew ikunu ipperikolati minn, xi wieħed minn dawn l-merkanzija."Eżempji ta' varjazzjonijiet li r-Renju Unit għandu mnejn ikun irid jippermetti huma:1. splussivi ikklassifikati taħt UN Num. 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360, u 0361 jistgħu jinġarru fl-istess vettura ma' l-merkanzija perikoluża ikklassifikati taħt UN Num. 1942. Il-kwantità ta' UN 1942 permessa għat-tagħbija għandha tkun limitata billi titqies li hija splużiv ta' 1.1D;2. splussivi ikklassifikati taħt UN Num. 0191, 0197, 0312, 0336, 0403, 0431, u 0453 jistgħu jinġarru fl-istess vettura ma' merkanzija perikoluża (bl-eċċezzjoni ta' gassijiet li jaqbdu malajr, sustanzi infettivi u sustanzi tossiċi) tat-tieni kategorija tat-trasport jew merkanzija perikoluża tat-tielet kategorija tat-trasport, jew kull taħlita tagħhom, bil-kondizzjoni li l-massa totali jew il-volum ta' merkanzija perikoluża tat-tieni kategorija tat-trasport ma' teċċedix il-500 kilogramma jew 1 u l-massa totali nett ta' dawn l-isplussivi ma teċċedix il-500 kilogramma;3. splussivi ta' 1.4G jistgħu jinġarru flimkien ma' likwidi li jaqbdu malajr u gassijiet li jaqbdu malajr fit-tieni kategorija tat-trasport jew ma' gassijiet li ma jaqbdux malajr u li m'humiex tossiċi fit-tielet kategorija tat-trasport, jew f'xi taħlita tagħhom fl-istess vettura, bil-kondizzjoni li l-massa totali jew il-volum ta' merkanzija perikoluża kollha f'daqqa ma jeċċedux 200 kilogramma jew 1 u l-massa totali nett ta' splussivi ma teċċedix l-20 kilogramma;4. artikoli splussivi ikklassifikati taħt UN Num. 0106, 0107 jew 0257 jistgħu jinġarru flimkien ma' artikoli splussivi fi gruppi kompatibbli D, E jew F li tagħhom huma komponenti. Il-kwantità totali ta' splussivi ta' UN Num. 0106, 0107 jew 0257 m'għandhix teċċedi l-20 kilogramma.RA-SQ 15.4Suġġett: biex tiġi permessa "kwantità" totali massima għal kull unità ta' ġarr' għall-ewwel klassi ta' merkanzija fl-ewwel u t- tieni kategoriji tal-lista li qegħda fit-taqsima 1.1.3.1Referenza għall-Anness tad-Direttiva: taqsima 1.1.3.1Kontenut ta' l-Anness tad-Direttiva: eżenzjonijiet relatati man-natura ta' l-attività tat-trasportReferenza għal-leġislazzjoni nazzjonali: jiġu speċifikati f'Regolamenti li jidhru ma jdumux.Kontenut tal-leġislazzjoni nazzjonali: biex jiġu preskritti regoli li jirrigwardaw eżenzjonijiet fuq kwantitajiet limitati u ġarr mħallat ta' splussivKummenti: biex jiġu permessi limiti differenti ta' kwantitajiet limitati u fatturi ta' multiplikazzjoni għat-trasport mħallat ta' merkanzija ta' l-ewwel klassi, jiġifieri "50" għall-ewwel kategorija u "500" għat-tieni kategorija. Għal skopijiet ta' kalkoli ta' tagħbija mħallta, il-fatturi ta' multiplikazzjoni jkunu jaqraw "20" għat-tieni kategorija tat-trasport u "2" għat- tielet kategorija tat-trasport.--------------------------------------------------ANNESS IIDEROGI GĦALL-ISTATI MEMBRI DWAR TRASPORT LOKALI RISTRETT GĦAT-TERRITORJU TAGĦHOM L-ISVEZJAL-ISVEZJARA-LT 14.1Suġġett: ġarr ta' skart perikoluż għal postijiet fejn jintrema' l-iskart perikolużReferenza għall-Anness tad-Direttiva: it-tieni parti, klassijiet 5.2 u 6.1Kontenut ta' l-Anness tad-Direttiva: klassifikazzjoni, immarkar u twaħħil ta' tikketti, u kondizzjonijiet meħtieġa għall-manifattura u l-ittestjar ta' materjali għall-ippakkjarReferenza għall-leġislazzjoni nazzjonali: Särskilda bestämmelser om vissa inrikes transporter av farligt gods på väg och i terrängKontenut tal-leġislazzjoni nazzjonali: il-leġislazzjoni tikkonsisti fi kriterji ta' klassifikazzjoni simplifikati, kondizzjonijiet anqas restrittivi għall-manifattura u l-ittestjar ta' materjali għall-ippakkjar, u bdil fil-kondizzjonijiet tat-twaħħil ta' tikketti u l-immarkar. Minflok ma l-iskart perikoluż jiġi ikklassifikat skond l-RID, jiġi assenjat għal ma' gruppi differenti ta' skart. Kull grupp ta' skart fih sustanzi li jistgħu, skond l-RID, jiġu ippakkjati f'daqqa (ippakkjar imħallat). Kull pakkett irid jiġi immarkat bil-kowd tal-grupp ta' skart rilevanti minflok in-numru UN.Kummenti: dawn ir-regolamenti jistgħu jintużaw biss għat-trasport ta' skart perikoluż minn siti ta' riċiklaġġ pubbliċi għal postijiet fejn jintrema' l-iskart perikoluż.--------------------------------------------------